|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** |  **Nr. GND/2024/553** |
|  |  **(protokols Nr.17; 29.p.)** |

**Par projekta “Gulbenes novada kultūras centra aprīkojuma uzlabošana kultūras dzīves dažādošanai” atbalstīšanu un līdzfinansējuma nodrošināšanu**

Izskatīts Gulbenes novada kultūras centra, reģistrācijas Nr. 40900032253, juridiskā adrese: O.Kalpaka iela 60, Gulbene, Gulbenes nov., LV-4401, 2024.gada 13.septembra iesniegums nr.KP/1.7/24/26 (Gulbenes novada pašvaldībā reģistrēts 2024.gada 13.septembrī, nr. GND/17.3/24/1812-G) ar lūgumu atbalstīt projekta “Gulbenes novada kultūras centra aprīkojuma uzlabošana kultūras dzīves dažādošanai”īstenošanu un līdzfinansējuma piešķiršanu. Līdz 2024.gada 14.oktobrim tiek plānots projektu iesniegt biedrības “SATEKA” izsludinātajā atklāto projektu iesniegumu pieņemšanas 2.kārtas Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences LA19 “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas”, atbilstoši Ministru kabineta 2023.gada 10.oktobra noteikumiem Nr.580 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana””.

Projekta ietvaros plānots iegādāties:

1) kvalitatīvu un āra pasākumiem atbilstošu, lielizmēra LED ekrānu, āra kino un vizualizāciju nodrošināšanai;

2) Gulbenes novada kultūras centra skatuves kulises, mūsdienīgam, prasībām atbilstošam izskatam, kas veidos jaunu koptēlu un kvalitatīvāku pasākumu norisi.

Projekta plānotās attiecināmās izmaksas ir 35000,00 EUR (trīsdesmit pieci tūkstoši *euro* nulle centi), no kurām Eiropas Lauksaimniecības Fonda lauku attīstībai (ELFLA) finansējums – 80% jeb 28000,00 EUR (divdesmit astoņi tūkstoši *euro* nulle centi) un pašvaldības līdzfinansējums – 20% jeb 7000,00 EUR (septiņi tūkstoši *euro* nulle centi).

Ņemot vērā iepriekš minēto iespēju piesaistīt Eiropas Savienības līdzekļus un pamatojoties uz Pašvaldību likuma 4.panta pirmās daļas 6.punktu, kas nosaka, ka pašvaldībām autonomās funkcijas ir sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ**:**

1. ATBALSTĪT Gulbenes novada pašvaldības projekta **“**Gulbenes novada kultūras centra aprīkojuma uzlabošana kultūras dzīves dažādošanai”iesniegšanu biedrības “SATEKA” atklātā projektu konkursā.

2. Gulbenes novada pašvaldībai, projekta apstiprināšanas gadījumā, NODROŠINĀT projekta īstenošanai līdzfinansējumu 20% apmērā no attiecināmajām izmaksām, tas ir 7000,00 EUR (septiņi tūkstoši *euro* nulle centi) no Gulbenes novada pašvaldības budžeta līdzekļiem.

Gulbenes novada pašvaldības domes priekšsēdētājs A.Caunītis